ming030890/wiki-yue-high-quality huggingface dataset:
甲辰

甲辰係六十干支入面嘅第41個。

甲辰年
甲辰年係黃曆第41年，係龍年嘅排序之一。
甲硫氨酸

甲硫氨酸（英文：Methionine）係一種氨基酸。
狄奧多里克大帝

狄奧多里克大帝（Theodoric the Great，454年—526年8月30號）係東哥德人嘅國王，471年到526年在位，493年創立東哥德王國。
狄奧多拉女皇

狄奧多拉女皇（拉丁文：Theodōra Porphyrogenítē，980年—1056年8月31號），係拜占庭帝國馬其頓王朝嘅末代女帝。佢係康斯坦丁八世嘅亞女，佐伊女皇嘅細妹。1042年4月19號，佢同埋佐伊聯手廢咗米海爾五世之後成為共治嘅皇帝。
狄妃

狄妃（英文：Ruby Faye，1991年12月28號—）係馬來西亞女演員同歌手，2012年出道。
狄寶娜摩亞

狄寶娜摩亞（Deborah Moore，1962年9月21號—）係1981年度香港小姐競選季軍。曾經係香港粵英雙文節目主持同無綫電視藝員。
佢係一名中英混血兒，阿媽係中國人，阿爸係愛爾蘭人。佢目前已入籍加拿大，並長居温哥華。好多人被佢嘅中文名誤會，以為佢姓「狄」，並多次叫佢做「狄小姐」；佢已多次澄清佢個姓係嚟自英國嘅摩亞（Moore），名就係狄寶娜（Deborah）。狄寶娜摩亞目前係新時代傳媒集團嘅藝員。
狄奧多西二世

狄奧多西二世（Theodosius II，401年4月10號—450年7月28號）係拜占庭帝國皇帝，402年到408年在位。
狄奧多西大帝

狄奧多西大帝（拉丁文：Theodosius，347年1月11號—395年1月17號），即係狄奧多西一世，係羅馬帝國第69任皇帝，379年到392年在位。佢係最後一位統治成個統一嘅羅馬帝國嘅君主，任內將基督教定做國教。
福佬客

福佬客係指改用閩南話同被閩南化嘅臺灣客家人後裔，估計佔臺灣人口超過200萬人，呢個概念由臺灣學者林衡道教授頭一次提出。
福來哥

福來哥係2014年巴西世界杯嘅官方吉祥物，係一隻人形化嘅巴西三帶犰狳。巴西三帶犰狳係巴西獨有物種，已經畀世界自然保護聯盟列入瀕危物種紅色名單之中。福來哥喺2012年11月25號喺巴西廣播公司TV Globo返塌思迪每周娛樂show度正式登場。佢嗰種得人鍾意嘅性格，幫佢喺票選時贏到7.3分。研究指出，福來哥有吸引力嘅性格，可以用“巴西”、“自然”、“友善”、“對足球嘅激情”等用詞來形容。福來哥個名係Futebol（足球）同Ecologia（生態）嘅混合體。將環境問題嘅信息融入吉祥物，將生態同運動結合，受到世界各國球隊嘅熱烈歡迎。佢曾經代表巴西參加國際旅遊交易會同埋各大洲文化、體育、娛樂盛事，同時亦都同世界盃獎盃一齊登場。
福保站

福保站係深圳地鐵3號線一個站，喺紅花路同益田路交叉口西側。個站2020年10月28號啟用。呢個站係3號線嘅尾站，係福田保稅區裏面。
福保街道

福保係中國廣東深圳福田區下邊嘅一個街道，叫福保街道，下轄5個社區。
福元友哉

福元友哉（1999年7月17號—）係日本足球員，打前鋒位置，效力岡山綠雉。
福元洋平

福元洋平（1987年4月12號—）係日本足球員，司職後衞，效力山口雷法。
福佬人

福佬人，又叫鶴佬人、閩南人，係指祖籍中國閩南嘅人，主要分佈於福建、廣東、臺灣、馬拉、星加坡同印尼，總人口估計超過5.6千萬。佢哋都係講福佬話。
福佬村道

福佬村道（英文：Fuk Lo Tsun Road），係香港九龍九龍城嘅一條馬路，由賈炳達道開始，去到太子道西。
福來邨

福來邨係香港屋宇建設委員會起嘅其中一條廉租屋邨，喺新界青山公路荃灣段，對面係荃錦中心同愉景新城。福來邨喺1963年到1967年起好，一共有9座，高16層，夾埋有3,100個單位。
畢門特

畢門特（葡文：Francisco de Meneses Pimentel，1887年9月12號—1973年5月19號）係巴西政治人同律師，喺巴西塞阿拉州嘅聖基特里亞（Santa Quitéria）出世。1935年到1945年間做塞阿拉州州長。喺1955年至1956年間出任巴西法務部。
畢雷諾士

畢雷諾士（英文：Burt Reynolds，1936年2月11號—2018年9月6號）係一個美國嘅男演員、歌手、編劇、製片人、電影導演、電視演員，佢喺1959年出道。
略夫

育阿謙·略夫（香港譯「路維」、「勒夫」，德文：Joachim "Jogi" Löw，國際音標：[ˈjoːaxɪm ˈløːf]，1960年2月3號—）係德國一位足球教練同退役足球員，前任德國國家男子足球隊嘅總教練。喺2014年FIFA世界盃上面，佢帶領德國國家隊奪得世界盃冠軍。
佢响2021年卸任，佢嘅位就由佢嘅副手漢斯-迪特·費歷克接替。
畢見晟

畢見晟（粵拼：bat1 gin3 sing4；英文：Jason；簡化字：毕见晟；1983年11月5號—），係中國音樂製作人。佢喺中央音樂學院畢業。

經歷
佢參與過陳楚生「一見如故」全國巡回演唱會嘅製作。
畢赫宸

畢赫宸（2000年11月5號—），係中國音樂製作人、結他手。佢喺中央音樂學院畢業。
畢馬威

畢馬威（英文：KPMG）係世界四大會計師事務所其中一間，喺1987年由PMI同KMG合併成，總部喺荷蘭菴士埠。
畢達哥拉斯

畢達哥拉斯（Πυθαγόρας，約前580年—前500年）係古希臘哲學家、數學家同音樂理論家，研究過數學同和聲嘅原理，係畢達哥拉斯主義嘅創立人。

貢獻
數學：畢達哥拉斯對數學嘅貢獻係佢最廣為人知嘅成就。佢發現許多數學定理同關係，其中最出名係畢氏定理。該定理建立了直角三角形的邊之間的關係，對於幾何學和實際應用具有重要意義。
哲學：畢達哥拉斯主義被視為一種神秘嘅宗教同哲學學派。佢嘅學派強調對智慧嘅追求同知識嘅重要性。畢達哥拉斯主義嘅成員過著一種基於共同價值觀同儀式淨化嘅生活方式，而且要將數學作為通識教育嘅核心。
畢錦龍

畢錦龍，香港親中派教育界人士。保良局王賜豪（田心谷）小學校長。佢曾經喺保良局林文燦英文小學任職高級主任。

違反限聚令參與洪為民生日派對
内文：洪為民生日派對事件
喺武漢肺炎香港疫情第五波疫情裏面，佢曾經違反限聚令，有份出席洪為民嘅生日派對。
河端和哉

河端和哉（1981年10月22號—）係日本足球員，司職後衞，效力過札幌岡薩多，熊本羅亞素，北九州向日葵，長崎成功丸，FC琉球，及ReinMeer Aomori。
河背

河背，香港一村，喺新界八鄕，田夫仔之北，英文寫Ho Pui。行政上，地歸元朗區。村南靠山，山上東南有河背灌溉水塘。西面有大欖隧道地龍口，東面有西鐵河背抽風站大樓。夾喺西鐵同青朗公路之間。村北馬鞍崗同大乪。

村
范氏家祠
育英學校
村設河背村遊樂場。有河背村村公所。曾經開過青育學𣐀。村東有坑水過。

山
山有河背灌溉水塘，多數叫河背水塘。上水塘過河背營地先，再過香港青年協會有機農莊。河背營地有廁所。
河田站

河田站（粵拼：ho4 tin4 zaam6）係輕鐵車站，代號070，屬於單程車票第2收費區。車站喺建豐街，響九巴車廠同埋屯馬綫屯馬綫屯門站出面，屯門工業區嘅東面。車站共有2個月台，共有2條輕鐵路線途經此站，為河田週邊地區居民提供服務，乘客亦可以行去屯馬綫屯門站轉屯馬綫列車。
河田篤秀

河田篤秀（1992年9月18號—）係日本足球員，司職前鋒，效力新潟天鵝。
河粉

河粉（粵拼：ho4/ho4*2 fan2），原名沙河粉（saa1 ho4 fan2），或者就噉叫河或粉，係用米漿整嘅扁平粉條嘢食，源自廣州沙河，風行華南同東南亞，可以放湯或者炒。

整法
炒河
河粉原料係稻米，將米洗淨後磨成粉加水整成米漿，用米漿蒸成薄粉皮、再切成帶狀而成。因佢係用白雲山上嘅九龍泉水泡製嘅，所出嘅粉薄白透明，爽軟韌筋兼備，炒、泡、拌食都啱。

煮法
抛镬猛火炒
河粉可以用蒸、炒（分乾炒同濕炒兩種）、煮等多種方法煮。
湯粉：成日見有用大地魚作湯底，將河粉送魚丸。牛丸河粉喺香港等地亦相當普遍。　
乾炒：加油配韭王以猛火炒熟，加上醬油，可配牛肉、牛腩、豬什等，其中以乾炒牛河較為常見。
濕炒：喺乾炒後，打上芡汁。
煮：煮熟後，配上上湯，可配魚丸、牛丸、雲吞等配料。
蒸：蒸熟後，自己點醬。

現狀
人手整嘅河粉色白，近來亦有店家喺其中加入各種蔬菜汁或者生果汁，整成五顏六色嘅河粉。河粉已實現機械化生產，喺廣州隨之出現咗大量自行生產嘅米粉。
2004年，廣州市政府考慮將河粉以「廣州沙河粉」之名申報「原產地域產品」保護，從而加強對河粉製造業嘅管理。
2009年，炒河粉被洛杉磯時報評為「年度十大食譜」冠軍。

其他稱謂
河粉同其他地方嘅同類嘢食，好似客家人嘅粄條、閩南人嘅粿條極之相似，甚至無法分辨，以致好多時候，喺多種方言交疊嘅地區，粄條、粿條同河粉都被視為同一種嘢食，例如喺馬、新一帶，喺福建人、廣府人、潮州人同客家人生活交融嘅環境，河粉同粿條可講係同義詞。
河田西路

河田西路（粵拼：ho4 tin4 sai1 lou6）係中國廣東廣州嘅南北走向馬路，喺白雲區，南邊從廣園中路開始，一直去到北邊嘅景雲路。

敘述
全長624m，闊16米，雙向2車道。
河相智哉

河相智哉 ，係日本嘅一個男配音員。

配音作品一覽
呢個表唔完整，歡迎加料。
河神星

河神星（Aegina），即係小行星91，係太陽系小行星帶嘅一粒小行星，喺1866年11月4號發現。
河背水塘

河背水塘（英文：Ho Pui Reservoir）官名河背灌溉水塘（英文：Ho Pui Irrigation Reservoir），係香港一灌溉水塘，喺新界八鄉，河背南面山上，行政上歸元朗區。海拔250米羣山環抱水塘於其中。水注入錦田河，亦係錦田河上游，亦歸大欖郊野公園，自然環境優美。水塘容量50萬立方米，水務署管水塘之中至細。水壩彎曲，東凹南，西凸北，長157米，高17米。由於灌溉之用，唔係供應食水，主要灌溉八鄉一帶農田。
港鐵屯馬綫大欖隧道穿過河背水塘底下。

史
1960年代，香港政府為咗增加大欖涌水塘供水量，截流錦田河，引水入大欖涌水塘，搞到錦田河中游以下水量大減，影響農民灌溉，所以當局另外起多四個灌溉水塘，以供八鄉農民耕田用水，河背水塘就係其中之一。水塘1961年起好使用。

景
塘中有小洲，四周樹木蒼翠，環境清幽，昆蟲﹑鳥類同植物品種豐富。1998年，入選漁農及自然護理署嘅郊野公園十大自然風景。水塘蛇形十九孔溢洪大壩，亦係一大特色。
河背水塘家樂徑環繞水塘而起，全長得2公里，行晒約莫40分鐘。附近亦有河背水塘越野單車徑，以高難度見稱，經常有意外。

交通
於元朗泰衡街乘坐專線小巴71往河背村，沿往河背水塘方向指示牌行約20分鐘即達。
福島

福島 (大阪市) - 福島區內嘅町名。大阪府大阪市福島區福島。
福島 (德島市) - 德島縣德島市
福島 (名古屋市) - 名古屋市中川區
福島町 - 北海道松前郡
渡島福島車站
福島町 (群馬縣) - 群馬縣甘樂郡、而家嘅富岡市・甘樂郡甘樂町
上州福島車站
福島町 (長崎縣) - 長崎縣北松浦郡、現在的長崎縣松浦市
福島 (長崎縣) - 長崎縣松浦市嘅島。
福島口車站
中山道福島宿（長野縣木曾郡木曾福島町、而家嘅木曾郡木曾町）
木曾福島車站

其他
福島 (小行星)
日本人嘅姓氏。
福島央俐音

福島央俐音，係日本嘅一個女藝人同埋配音員。
福島春樹

福島春樹（1993年4月8號—）係日本足球員，司職守門員，效力浦和紅鑽。
福島區

福島區（日文：福島区／ふくしまく Fukushima ku */?）係大阪廿四個區嘅其中一個。
福島大地

福島大地（1977年8月1號—）係日本足球員，司職前鋒，效力過甲府風林。
福岡機場

福岡機場（粵拼：fuk1 gong1 gei1 coeng4，日文：福岡空港）係日本福岡縣福岡市博多區嘅一個機場，1945年啟用，1972年開始民用。
福島市

福島係日本福島縣一市，係福島縣縣治，亦係縣第三大城，人口29萬。
福島新太

福島新太（1989年1月28號—）係日本足球員，司職中場，效力過名古屋鯨魚，及德島漩渦。
清平中藥材專業市場

係中國廣東省廣州市嘅中藥材市場，喺1996年成立，位置喺荔灣區六二三路同梯雲東路之間嘅位，清平路附近。呢間市場係廣州唯一嘅中藥材市場，亦係中國內地17個中藥材專業市場之一同中國內地最大嘅貴細藥材市場，中國內地比較有影響力嘅藥材市場之一，重係改革開放之後，弘揚中醫藥文化嘅宣傳陣地。入面啲藥材賣去大中華地區，東南亞同全球各地。
清川浩行

清川浩行（1967年6月3號—）係退役日本足球員，教練，執教過熊本羅亞素。
清州

清州係大韓民國忠清北道一市，亦係佢嘅首府。
清州國際機場

清州國際機場（粵拼：cing1 zau1 gwok3 zai3 gei1 coeng4，韓文：청주국제공항）係喺韓國嘅一個機場，1978年開始作為軍用機場使用，1997年開始成為國際機場。
清州廣播

清州廣播（英文：Cheongju Broadcasting，簡稱CJB）係韓國忠清北道清州市嘅一間地區性民間廣播電視公司。1997年2月27號成立，1997年10月17號開播電視頻道。佢屬SBS聯播網成員。
簡東浦家族

簡東浦家族係喺戰前香港已經出名嘅家族，祖籍順德。家族成員涉足商界、政界，甚至科學研究（簡悅威）都有。

家族史
簡東浦喺1888年出世，中學時讀過皇仁書院，之後留學日本，重喺當地嘅橫濱正金銀行等等嘅銀行做過事。後來佢返香港同李冠春等人開咗東亞銀行。
簡東浦嘅仔女當中，以簡悅強最出名。佢係律師出身，做過立法局非官守議員，又入過行政局，重做到去首席非官守議員（即係而家嘅行政會議召集人）。1979年嗰時，佢同麥理浩等人出訪北京，當時鄧小平講到明要將香港「收返」。簡悅強開始擔心香港嘅未來，冇幾耐佢已經辭咗行政局個位，之後重將東亞銀行嘅股票賣晒畀李佩材家族，漸漸淡出商界同政壇。家族喺香港嘅影響力亦都慢慢衰落。

同其他家族嘅關係
同馮平山家族有一段婚姻關係：
簡笑嫻 = 馮秉芬
同時馮平山亦都係東亞銀行其中一個合股人。
同利希慎家族有一段婚姻關係：
簡悅慶 = 利舜賢
同余東璇家族有一段婚姻關係：
簡笑羣 = 余經綸
簡東拿

簡東拿（Éric Daniel Pierre Cantona，1966年5月24號—）係法國足球員，曼聯經典球員之一，佢喺1997年退役。
佢出道嘅時候係效力法國一啲蚊型球會，1991年佢轉到英國打列斯聯，重贏埋聯賽冠軍。一季後佢打「紅魔」，幾乎年年為曼聯贏英超聯冠軍，只有1995年例外，嗰年簡東拿因為向水晶宮足球會球迷用「無影腳」踢人，而俾人停賽近一年。
簡植航

簡植航，香港親中派商人，協恒企業有限公司董事總經理。

早年經歷
佢喺20歲前喺中山成長同接受教育；1962年隨屋企人來港團聚，先後從事物業管理同建築地盤判頭，之後開設協恆企業，經營轉口貿易生意。結婚後亦有同太太合力創辦金鋼砂建築材料業務。

政治立場同社會經歷
佢嘅政治立場係親中派，曾經獲邀參加中國國慶七十二周年酒會。喺2015年，佢有擺設街站呼籲市民支持根據北京未經諮詢或香港人同意之下訂立嘅831框架，從而草擬嘅2017年普選特首政改方案。
佢又曾經幫手舉行活動支持北京未經諮詢或香港人同意，強行訂立嘅《港版國安法》，又以「黑暴」形容爭取民主嘅香港反送中運動。之後，佢亦有支持所謂嘅愛國者治港同埋大幅度縮減直選議席比例嘅『完善選舉制度』。
喺武漢肺炎香港疫情期間，佢有喺元朗社區隔離設施捐贈抗疫物資。

選舉經歷
喺2021年9月，佢成為香港特别行政區選舉委員會同鄉社團委員。
簡氏

簡係唐人姓氏，喺《百家姓》裏頭排第382位。
簡浩賢

簡浩賢，活躍於香港同澳門兩地嘅親中派人士，大灣區航空地面服務總經理，曾經喺香港航空任職。

政治立場
佢係親中派人士，曾經以黑暴形容爭取民主嘅香港反送中運動，又支持北京未經諮詢或香港人同意，強行訂立嘅《港版國安法》，話《港版國安法》令香港從黑暴中解脫，止暴制亂、解決內耗困局嘅定海神針。
佢亦主張推動廣州南沙同澳門嘅協同合作。
簡潔博弈

喺博弈論上，如果話一場博弈係簡潔博弈（succinct game），即係話呢場博弈嘅可能表示明顯簡短過佢嘅正則形式表示。
狂躁

狂躁（英文：Mania），又叫狂躁症，患者會喺一段時間入面進入一種異常精神狀態或者行為，通常會係高漲，突然或者飄忽嘅性質。佢嘅定義係「一種伴有情緒高漲同埋情緒起伏不定嘅過度反應」狀態。喺呢段時間入面，患者嘅情感同埋能量度都會特別容易被刺激或者造成極端改變。呢啲情緒上嘅改變通常係因為周圍環境或者事物有小改動就會產生。因為狂躁現象擁有嘅高漲性質，啲人成日覺得佢係抑鬱嘅相反，但係狂躁之所以叫狂躁就係因為佢可以係欣快嘅感覺亦都可以係程度一樣大嘅憤怒、悲哀或者冇原因嘅害怕。
狂野時速：雙雄聯盟

《狂野時速：雙雄聯盟》（英文：Fast & Furious: Hobbs & Shaw）係一套2019年上畫嘅美國電影，係《狂野時速系列》嘅外傳。套戲由大衛雷奇執導，狄維莊遜、積遜史達頓主演。
狂野時速4

《狂野時速4》（英文：Fast & Furious）係套喺2009年上畫嘅美國動作片，林詣彬執導，保羅獲加同埋雲迪素主演，係《狂野時速系列》嘅第4套戲。
狂野時速5

《狂野時速5》（英文：Fast & Furious 5）係套喺2011年上畫嘅美國動作片，林詣彬執導，保羅獲加同埋雲迪素主演，係《狂野時速系列》嘅第5套戲。
狂野時速6

《狂野時速6》（英文：Fast & Furious 6）係套喺2013年上畫嘅美國動作片，林詣彬執導，保羅獲加同埋雲迪素主演，係《狂野時速系列》嘅第六套戲。
狂野時速7

《狂野時速7》（英文：Furious 7）係套2015年嘅美國動作片，溫子仁執導，基斯摩根編劇，由雲迪素、保羅獲加、狄維莊遜、米雪露芝姬絲、泰列斯吉遜、路達克里斯、佐丹娜布絲達、狄哲文侯蘇、卻羅素同埋積遜史達頓主演，係「狂野時速系列」第七部作品。呢部電影因為主角保羅獲加喺2013年11月30號意外死咗而試過停拍，直到2014年4月1號先再拍返。電影喺2015年4月3號喺美國發佈。呢套戲最後幾分鐘嘅劇情同埋片段係工作人員同演員向保羅嘅致敬同悼念，加埋首歌《See You Again》，令到場面好感人。電影最後攞到超過8億美金嘅票房，成為呢個系列之中最賣座嘅一套。呢套戲亦係保羅獲加最後嘅作品。
狂野時速10

《狂野時速10》（英文：Fast X）係套喺2023年上畫嘅美國動作片，盧域斯羅特希執導，雲迪素主演，係《狂野時速系列》嘅第10套戲。
狂野時速系列

《狂野時速》系列（英語：The Fast and the Furious）係一系列嘅美國動作片，主要係講街頭賽車同埋屋企人同朋友之間發生嘅嘢。
糸井重里

糸井重里 ，係日本嘅一個男配音員。

配音作品一覽
呢個表唔完整，歡迎加料。
糯米雞

糯米雞係源自廣東嘅一種點心。製法係用荷葉包住糯米，入面放雞肉、叉燒肉、鹹蛋黃、冬菇、臘腸或者用紅腸等，會落埋蠔油同其他調味做餡料。
傳統嘅糯米雞嘅份量唔細，食一個糯米雞已經差唔多係半餐飯量。所以大概1980年代起嘅廣東酒樓推出材料相同，而體積細一半嘅珍珠雞。
另一種同糯米雞相似嘅點心係荷葉飯。兩者外形相似，但荷葉飯係以粘米而唔係糯米製成。
相傳糯米雞起源於廣州嘅夜市，最初係以碗冚住蒸熟而成，後來為小販為方便擔挑出售，改用荷葉包住。

同糭嘅分別
糯米雞除咗用荷葉，糭葉包外，重有唔同，糯米雞用荷葉包住，方塊形狀，糭係用繩紮實，用箬葉包住，方塊形狀係長條或菱形狀。更主要分別，糯米雞用蒸具蒸熟，糭係用水煮熟嘅。食起來糯米雞嘅米飯較軟綿，糭嘅米飯加埋去皮綠豆就硬一啲。另外，糭同糯米雞嘅材料亦有唔同，廣東嘅糭主要用豆、肥豬肉、咸蛋做餡。
糴米

糴米（讀笛米，dek6 mai5 ）即係去買米。廿世紀五六十年代嘅香港成日噉講。當時飯一餐之中必備嘅，喺未有超級市場、網上購物嘅年代，每家人買米就係去米舖，米舖工人拎著一袋袋米糧送貨，隨處都見到，去米舖買米就係糴米。

詞
用嚟做動詞多，喺廣東話裏面糴字有好忙、瀕撚嘅意思，例：「走糴」。

古籍出處
内文：糴
【糴】字 出處古雅。《左傳 隱公六年》噉記載︰「公為之請糴於宋、衛、齊、鄭、禮也。」而戰國末年寫成嘅《商君書 墾令》亦有記載道︰「使商無得糴，農無得糶。」糴字歷史悠久。

地方
台灣有條百年歷史嘅「糶米古道」，係舊時農民行出來嘅山路，中途中立有一間廟，叫「糶米公廟」。
累進稅

累進稅係種稅制，基本特徵係隨住應稅款項基數增加，稅率（中文：税率）亦跟住加埋。課稅對象額越大，稅率越高；課稅對象額越細，稅率越低。夾埋入稅同納稅啲人嘅負擔程度同負稅能力成正比，有公平負擔嘅優點。從佢嘅負效應嚟睇，若果累積進程度太多，會導致太少獎勵同罰得多，對鼓勵人做嘢冇益。
細So

細So（英文：Danny So，1979年6月30號—），原名蘇耀宗，係香港商業電台前節目主持。佢喺2000年入職商台，到2020年4月3號畀商台裁走咗。佢前妻係做過商台主持嘅張詠妍，之後再娶一位旅遊記者。

演出
呢個表唔完整，歡迎加料。
細亞細亞

細亞細亞（粵拼：sai3 aa3 sai3 aa3；希臘文：Μικρὰ Ἀσία）係亞洲西南部一地區，地理位置屬細亞細亞半島，喺黑海同地中海中間，而家由土耳其控制，叫安那托利亞。
細井治

細井治 ，係日本嘅一個男配音員，出名嘅配音作品有街頭霸王ZERO。

配音作品一覽
呢個表唔完整，歡迎加料。
細佬

細佬，正統叫弟，又叫弟弟（第一個變調讀陽平，第二個變調讀陰上），係指一個人同一個亞爸或者亞媽生而又比自己年齡細嘅男性。
有時會變音讀弟（啲字陰平）。用喺亞弟。弟弟（前啲字陽平，後啲字陰上），係通稱細蚊仔身。「弟弟」仿官話噉講成「di⁴ di²（粵拼）」時，有輕視意思。
因為細佬地位相對低，好多時都借用做謙虛嘅自稱。
細價股

細價股，即係每股股價低過$1.0嘅股票。股價喺$0.1同$1之間嘅叫做毫股；股價低過$0.1嘅叫仙股。哩啲咁嘅股票嘅公司通常係中小型公司，有啲根本冇實質業務，間唔中靠消息炒炒吓。由於買入成本低，可以刀仔鋸大樹，所以有啲投資者好鍾意炒細價股。不過，多數細價股只係炒消息，唔係好穩陣，消息炒完嘅話，股價好多時會大跌。
細動脈

細動脈（粵拼：sai3 dung6 mak6，英文：Arteriole）係動脈嘅分支，一面連住動脈，另一面連住微絲血管。
社會化

社會化（socialization）喺社會學上係指人類學同內化一個社會嘅準則、理念同價值觀嘅過程。人們可以由唔同媒介，包括屋企人、朋輩、老師、傳媒甚至宗教等傳遞資訊、知識同意念。
對個人嚟講，社會化係學習同時扮演社會上唔同角色嘅過程。個人社會化成日受到地區文化影響，亦會因應個人成長背景，社會化嘅過程、內容隨之改變。
社會動力學

社會動力學（英文：social dynamics）係社會學上嘅一套理論模型，將社會現象想像成由人類個體之間嘅互動而形成嘅。
社會主義勞動英雄

社會主義勞動英雄（俄文：Герой Социалистического Труда），係前蘇聯頒發嘅一個榮譽頭銜，授予響經濟同文化領域上面作出重大貢獻嘅蘇聯公民，性質同頭銜「蘇聯英雄」好相似，不過獲得「蘇聯英雄」嘅人可以係外國公民。

設立同頒發
呢個頭銜係由蘇聯最高蘇維埃主席團響1938年12月通過行政命令而設立，而獲得者係對蘇聯工業、農業、交通、貿易、科學同科技嘅發展作出貢獻，並能夠展示蘇聯嘅威武同光榮嘅蘇聯公民。
早期獲得「社會主義勞動英雄」頭銜嘅人會被授予蘇聯等級最高嘅獎章列寧勳章同一份由蘇聯最高蘇維埃主席團簽發嘅證書。後嚟為咗將「社會主義勞動英雄」同其他獲得列寧勳章嘅人區分，主席團響1940年5月通過一份行政命令，獲得「社會主義勞動英雄」頭銜嘅人喺領取列寧勳章同證書嘅同時，重可以獲得一面金牌，金牌上嘅圖案係鐵鎚同鐮刀，而金牌嘅形狀係星形。金牌嘅大細係由史太林制定，響制定獎牌嘅大細嗰時，佢曾經邀請工人同平民戴上唔同大細嘅獎章樣本，最終佢將星形獎牌嘅直徑制定為33.5毫米。
如果一名獲得「社會主義勞動英雄」頭銜嘅人再次為蘇聯的發展作出重要嘅貢獻，最高蘇維埃主席團可以向佢授予另一枚鐵鎚同鐮刀獎章，重會響佢家鄉立一尊銅像，紀念佢對蘇聯嘅貢獻。

獲得嘅人
第一個獲得「社會主義勞動英雄」頭銜嘅人係蘇聯領導人史太林，佢係響1939年12月獲得呢個頭銜。第二個獲得呢個頭銜嘅人係機關槍設計師瓦西里·捷格加廖夫（響1940年1月獲得）。最高蘇維埃主席團第三次授予「社會主義勞動英雄」頭銜嗰陣時，一共向9個武器設計師授予呢個頭銜，包括費德爾·華西列維奇·托卡列夫、玻利卡爾波夫等等。
三次獲得社會主義勞動英雄稱號嘅人一共有16位，其中包括飛機設計師安德烈·圖波列夫。截至1971年9月，一共有16,245名人士獲得呢個頭銜。響蘇聯解體嗰陣，獲得呢個頭銜嘅人有大約19,000名。1980年1月蘇聯最高蘇維埃主席團曾經通過決議，褫奪抗議蘇聯入侵阿富汗嘅科學家沙哈諾夫嘅頭銜。
社會主義好

《社會主義好》係1957年反右運動完咗後，慶祝「反右鬥爭」嘅「偉大勝利」，而由希揚作詞，李煥之作曲嘅歌。
社會主義現實主義

社會主義現實主義（Socialist realism），係起源自蘇聯嘅藝術風格，將社會主義融合到現實主義入面。
呢篇社會主義現實主義係政治類嘅楔位文章，未完成；麻煩你幫手加下料，充實佢。
社會信用系統

社會信用系統（粵拼：se5 wui5 seon3 jung6 hai6 tung2；英文：Social Credit System）係一樣中華人民共和國政府為咗提高全社會嘅誠信意識同信用水平而提出嘅規劃。呢個計劃嚟自2014年由中國大陸國務院印發嘅《國務院關於印發社會信用體系建設規劃綱要（2014—2020年）的通知》，計劃到2020年基本建成、獎罰機制全面啟用。
而喺呢個系統入面嘅評分，最終會直接同入學、就業、社會救助等掛鉤。

違反道德
有啲人會為咗喺個系統入面攞到高分一啲，紛紛捐血同做義工。但有部份觀點認為，喺倫理學上面，當一種道德行為降格做一種手段嘅時候，就算可以帶嚟好嘅結果，都係屬於違反道德。而且，道德已淪為供求關係，淪為支持消費行為嘅可代換債券，最終都係道德敗壞。

唔透明嘅機制
好多被納入機制嘅人都唔知道自己嘅分數，可能到咗年尾黨官公佈，甚至係喺機場出境被拒嘅時候先知，而且唔知道自己做錯啲乜。

侵犯人權言論自由
由於唔透明嘅機制，好多人會驚唔知幾時俾政府扣分，結果人民唔敢再批評政府或者表達意見，甚至私下同朋友講對政府嘅意見都唔敢。人權觀察（Human Rights Watch）中國部研究員王松蓮形容，就算制度入面建立嘅黑名單只係用來嚟執行法庭判決，個系統仍然會侵犯人權，因中國法院經常做出任意，唔公正嘅處決。
另外，喺有啲地區，市民喺網上發表異議言論，或者反對政府官員，甚至連上訪請願都會扣分。

雙重處罰爭議
一啲已經有專項法規管理嘅輕微違規或者罪行，例如衝紅燈、公交車霸佔座位、欠交管理費，都可能會喺呢個系統入面再被扣分，無異於雙重處罰。
社會主義核心價值觀

社會主義核心價值觀係中國共產黨喺2012年中國共產黨第十八次全國代表大會提倡嘅價值觀。
依家社會主義核心價值觀宣傳海報遍佈中國大陸大街小巷，好多公共地方都掛呢個海報。
另外，中華人民共和國各級行政部門亦要求各個學校、醫院、企業、網吧、商舖、商場、交通工具公司等單位通過宣傳展板、橫幅或電子顯示屏等媒介展示社會主義核心價值觀24字全文。

目標
中國建設銀行嘅電子顯示屏展示住社會主義核心價值觀。
國家層面嘅價值目標：富強、民主、文明、和諧
社會層面嘅價值取向：自由、平等、公正、法治
公民個人層面嘅價值準則：愛國、敬業、誠信、友善

歌
社會主義核心價值觀之歌，
由楊五琴編詞同作曲：
*我們生活在中國，
　　*時時刻刻要好好學習。
　　*社會主義核心價值觀，
　　*二十四字內容要熟悉。
　　*我們都是中華兒女，
　　*大家都有美好的夢。
　　*社會主義核心價值觀，
　　*二十四字內容要牢記。
　　*富強民主文明和諧，
　　*自由平等公正法治，
　　*愛國敬業誠信友善。
　　*愛國敬業誠信友善。
　　*富強民主文明和諧，
　　*自由平等公正法治，
　　*愛國敬業誠信友善。
　　*愛國敬業誠信友善。

爭議
亦有人認為社會主義核心價值觀有誤導成份，因為價值觀提及到嘅民主同自由喺中國大陸好難體現到，中國政府成日控制傳媒，亦打壓異見份子好似劉曉波等人，畀人質疑講一套做一套。
另外，社會主義核心價值觀海報同宣傳周街都見到，有人覺得係洗腦教育。
對於中國人嘅素質，亦有好大質疑。由於中國農村教育程度普遍唔高，好多人成日做啲唔文明嘅行為，好似成日唔排隊、亂拋垃圾、隨地吐痰等行為。同時唔文明嘅制度亦好多，其中中國憲法中嘅違法條款最多，又無民主選舉制度，貪官劃行無理，其中死刑亦係全球最多嘅國家之一。
喺平等方面，行政方面成日唔關注農村人民貧窮情況。其中，農民工喺城市亦低人一等，多次為咗發展而強行清拆佢哋喺城市嘅住屋，令到佢哋無家可歸。
對於愛國方面，好多中國官員持有外國護照，亦有好多官員送仔女去外國讀書，畀人質疑連高官都對國家唔忠誠。
社會人類學

社會人類學（Social anthropology）係人類學嘅其中一門分支學科，主要研究人喺唔同社會入面嘅差異，同文化人類學有啲似。
羅慕路斯奧古斯都

羅慕路斯奧古斯都（Romulus Augustulus，460年—527年）係西羅馬帝國末代皇帝，475年到476年在位。
羅成煥

羅成煥，香港親中派政治人，曾經參與2023年香港區議會選舉。
羅拉·笠臣

羅拉·笠臣（粵拼：lo4 laai1 lap1 san4；英文：Laura Robson，英文讀音：[ˈlɔːrə ˈrɒbsən]；1994年1月21號—）係英國女子網球手。

屋企
笠臣喺澳洲墨爾本出世，18個月大搬咗去星加坡，6歲再搬咗去英國。
老頭 Andrew，係荷蘭皇家蜆殼嘅 oil executive
老母 Kathy，係運動教練、前職業籃球員
阿哥 Nick
家姐 Emily
有兩條黑色嘅拉布拉多狗，叫 Ella 同 Kiri

球員生涯
笠臣係左手揸拍（雙手反手），6歲開始打網球，2008年轉打職業賽事。
羅思雅

羅思雅（Jessica Law，1994年2月13號—），藝名Jess，係香港女歌手同模特兒，2019年度亞洲小姐競選香港賽區冠軍兼總決賽亞軍，2021年參加《全民造星IV》之後出歌，2022年正式出道做獨立歌手。

簡歷
羅思雅喺英國倫敦卡斯商學院風險管理碩士學位畢業。
佢2019年度參加亞洲小姐，先喺香港賽區攞冠軍，再代表香港參加全球賽區總決賽，攞到亞軍。
佢2020年報名ViuTV搞嘅真人騷選秀《全民造星III》，但初賽之前因為整親而退出咗；到2021年再報名參加《全民造星IV》，第一輪96強止步。
羅慧媚

羅慧媚，香港電影工作者，曾經憑電影《明日戰記》入圍第41屆香港電影金像獎最佳視覺效果。
羅慶才

羅慶才，香港基督教界別人士，曾經做過香港浸信會聯會會長，直到2021年4月移民英國。

因反對國安法被攻擊同騷擾
2020年，北京未經諮詢或香港人同意，強行訂立《港版國安法》，當時身為香港浸信會聯會會長嘅羅慶才，喺6月29號，透過該會網頁發表文章列出唔少香港人嘅憂慮，擔心《港版國安法》摧毀香港司法制度、法律淪為工具剝奪言論自由，佢又強調唔可以咁樣立法，香港建立民主政制先至長治久安。結果除咗引起宗派內部唔同意見，羅慶才又收到匿名電話搔擾，仲有親中派媒體對佢嘅攻擊。最終該會需要將相關文章下架。

因香港局勢惡化移民
因為香港局勢惡化，佢喺2021年4月離開香港，移民英國。佢向基督教同道發表公開信，話無諗過自己70歲都仲要追逐異地家鄉，原因係因為香港局勢惡化，自由空間收窄，仲有《大公報》嘅攻擊。佢自問有小小做咗逃兵，但希望上帝會按著佢嘅軟弱審判佢。
羅慧娟

羅慧娟（Jacqueline Law，1966年10月10號—2012年6月30號），暱稱娟妹，係香港女演員。
2012年1月，有雜誌傳出佢病重嘅消息，證實係患上高致命率嘅胰臟癌，正喺度接受化療病情暫受控制。羅慧娟喺6月19號再度傳出病情急轉直下。身為羅慧娟好友嘅廖安麗同張崇德，接受訪問時都聲稱羅慧娟無事，但據悉羅慧娟月前已飛往星架坡就醫，由於近日佢病情急轉直下，佢老公劉志敏已急急飛到星架坡陪佢。佢最終喺2012年6月30號因胰臟癌離世，享年46歲。
羅慶琮

羅慶琮，香港親中派教育界人士，新世紀論壇成員。
羅麗容

羅麗容，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
羅馬開埠紀年

羅馬開埠紀年（拉丁文：AB VRBE CONDITĀ，縮寫「AUC」）係歷史學家用嘅一種紀年方法，以傳說羅馬開埠嗰年（公元前753年）為元年。
羅鴻

羅鴻（英文：Danny Lo Hung ，1955年9月22號—）係香港男演員兼足球球證。佢由1980年代已經喺無綫用特約演員身份拍咗三十幾年戲。2018年3月由特約改簽基本藝人合約。佢亦係城市足球會公關傳訊經理。

演出
呢個表唔完整，歡迎加料。
因為當時喺無綫係特約演員所以大多數演出都冇喺片尾留名。
羅鷹石

羅鷹石（英文：Lo Ying Shek，1913年—2006年9月1號）係香港地產商鷹君集團嘅創辦人，廣東普寧泗竹埔村人。
佢同老婆羅杜莉君生咗6仔3女，包括二仔羅旭瑞（百利保控股主席）、三仔羅嘉瑞（香港創業板之父）、四仔羅康瑞，三個都係香港地產商人。
羅鷹石阿爺喺大清年代已經到泰國做工，所以羅鷹石7歲嗰時亦跟阿爸到泰國生活，做雜貨布疋買賣，賺咗一筆錢。1938年佢帶住三萬元返香港，初時喺南北行做洋雜生意，連廣東話都唔識。到1956年，見內地難民大量湧入，於是搞地產，一年內賺十萬蚊，豐厚利潤令佢決心大搞。1963年成立鷹君，好快就壯大，成為一線地產商。
鷹君助理董事李澄明形容羅鷹石為人純樸，熱愛工作，過身前十年雖然半退休，但每日仍然按時返工。羅嘉瑞亦會定時向佢匯報公司事務，大事一定同老人家商量。老婆羅杜莉君85歲都重係公司董事。佢哋兩公婆白手興家。
羅鷹石平日最鍾意行山、睇書、寫書法。逸東軒就掛住佢嘅墨寶。雖然家財億萬，但羅鷹石出入冇保鑣跟身，着衫樸素、飲食簡單，喺街度同平常老人家冇分別。據鷹君員工所講，佢對公司上下相當客氣，從來唔發脾氣或呼喝下屬。
羅鷹石家教甚嚴，但深得仔女敬重。雖然1980年代羅旭瑞敵意收購鷹君旗下富豪酒店及百利保，令人以為他們兩父子不和，但李澄明話一切事過境遷，羅家一家人經常一齊食飯，絕無芥蒂。
羅鳳儀

羅鳳儀，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
羅馬風信子屬

羅馬風信子屬（學名：Bellevalia）係天門冬科下面一屬。
羅鷹石家族

羅鷹石家族係鷹君集團創辦人羅鷹石嘅家族，祖籍普寧。家族入面嘅羅嘉瑞、羅旭瑞、羅康瑞同羅啟瑞都揸住自己嘅上市公司，喺香港嚟講係好少有嘅。

歷史
羅鷹石細細個已經跟老豆做生意，1938年同兄弟嚟到香港開疋頭行，1951年嗰時同兄弟分家，攞到10萬繼續布匹生意。後來搞地產，喺1963年創立鷹君，起咗唔少住宅大廈，不過更加多嘅係工廠大廈。
到1972年，鷹君上市，乘住當時股市暢旺，鷹君當時得到快速嘅發展，開始涉獵埋酒店同金融嘅業務。但係到1982年，鷹君發展太快，加上香港前途問題影響地產市道，羅旭瑞聯同「公司醫生」韋理狙擊老豆嘅百利保同富豪酒店，變成自己嘅公司。兩父子更加反咗面，到後來先好返。
公司後來交由三仔羅嘉瑞打骰。並且將鷹君嘅負債還清。日後鷹君嘅發展步伐減慢咗，主要變成一隻收租股。
2016年，羅家嘅大家長羅杜莉君（羅老太）入稟法院，要求換咗家族基金嘅信託人。到2018年，鷹君爭產案正式開審，家族入面更加分成支持羅嘉瑞同羅老太兩個陣營。經過一輪審訊之後，法院最後裁定羅老太一方敗訴。羅老太後來上訴亦都被駁回。
另外羅老太喺爭產案嗰時同傳媒茶聚，突然間講話有啲仔女唔係親生嘅，不過當時矛頭就指向支持羅老太嘅二仔羅旭瑞嗰度。因為羅旭瑞嘅出世紙上面，生母一欄係寫住「李意奇」，而唔係杜莉君，羅旭瑞就回應話佢喺三年零八個月期間出世，當時阿媽係用呢個別名去攞飯票，所以用咗呢個名登記出世紙，而杜莉君亦都喺重光後證明李意奇就係佢本人。

上市公司
羅鷹石家族「一門四傑」，四個仔都各自有自己嘅上市公司。
鷹君系：由羅氏家族持有（羅嘉瑞佔最大份）
鷹君（港交所：0041）
朗廷酒店（港交所：1270）
冠君資產信託（港交所：2778）
世紀城市系：羅旭瑞持有
富豪酒店（港交所：0078）
四海國際（港交所：0120）
世紀城市（港交所：0355）
百利保（港交所：0617）
富豪產業信託（港交所：1881）
瑞安系：羅康瑞持有
瑞安房地產（港交所：0272）
瑞安建業（港交所：0983）
羅啟瑞持有：
新福港（港交所：1447）
羊

羊（粵拼：joeng4），古語叫羶根、珍郎、卷婁、夏羊、獨筍子，係哺乳綱、偶蹄目、牛科、羊亞科嘅一類動物嘅統稱，學名叫羊族（Caprini）。羊常見嘅品種包括羊屬之下嘅綿羊，同埋山羊屬之下嘅山羊。

文化
羊喺中國十二生肖入面排第八，對應嘅地支係未。雖然未有講清楚係指邊種羊，不過普遍認為應該係山羊。
祖氏

祖（粵拼：zou2）係唐人姓氏，喺《百家姓》裏頭排第249位。

名人
呢篇祖氏係同姓氏有關嘅楔位文章，重未寫完嘅。麻煩你幫手充實佢。
祖朗頓

祖朗頓（粵拼：zou2 long5 deon6，英文：Joe Rodon，1997年10月22號—）係威爾斯男足球員，踢後衛，2015年開始踢職業賽。宜家踢緊英超勁旅熱刺。

葳蕤史
呢節要加長。
祖格州

祖格州係瑞士一行政州域，全州面積239平方公里，人口12萬，州府祖格。
祖根奇連士文

祖根奇連士文（粵拼：zou2 gan1 kei4 lin4 si6 man4，德文：Jürgen Klinsmann，1964年7月30號—）係德國一個退咗役嘅足球員，做緊南韓足球代表隊領隊，做過德國足球代表隊同美國足球代表隊領隊，綽號「金色轟炸機」。
佢亞仔Jonathan Klinsmann（英文：Jonathan Klinsmann）都係足球員，司職足球守門員同代表美國足球代表隊。
祖殊·沙曼

祖殊·沙曼（粵拼：zou5 syu4 saa1 maan6；英文：Josh Samman；1988年3月14號—2016年10月5號）係美國嘅混合格鬥拳手，埃奧華州迪莫因人，2006年開始參加MMA賽事而加入拳壇，2007年開始加入MMA正式賽事，2013年轉戰UFC。參賽期間攞過12勝4敗嘅成績。

死
2016年9月29號晚黑（UTC-5），沙曼同佢老友條鹹魚喺南佛羅里達大區俾當地差佬發現，送到當地醫院後發現兩位都冇嗮生命意識，老友當日被證實腦死亡；而沙曼一度陷入昏迷，6日後亦被證實腦死亡，終年28歲。送到殯儀館驗屍時，發現沙曼嘅死同食得太多止痛藥有關。而佢條女友——希莉畢維絲（Hailey Bevis） 喺6日前因為駕駛時玩手機而出車禍死咗。
羅斯托夫州

羅斯托夫州係俄羅斯西南部嘅一個州，屬南部聯邦管區，首府頓河畔羅斯托夫。
羅斯頓堡

羅斯頓堡（Rustenburg）係南非一座城，喺西北省，人口10萬。
羅斯瑪·曼梳

拿汀羅斯瑪·曼梳（Rosmah Mansor，1951年12月10號—）係馬來西亞第六任首相納吉阿都拉薩嘅老婆。佢亦係馬來西亞首名因涉及刑事案件被判罪名成立嘅首相夫人。
截至2019年4月11號，羅斯瑪一共面對貪污、洗黑錢同逃稅等二十項指控，涉案金額超過1309萬令吉。
2021年2月18號，高庭宣判，羅斯瑪喺沙撈越369間鄉村學校太陽能計劃貪污案中表罪成立，要出庭自辯。一旦罪成，可判坐監最多二十年，或者賄款嘅5倍或一萬令吉罰款，以價高者為準。
2022年9月1號，高庭法官基於辯方無法挑起合理疑點，裁定羅斯瑪三項貪污指控罪名成立，入獄10年同埋罰款9億7000萬令吉，若無法償還罰款則再加判額外30年監禁。佢於隔日針對裁決提出上訴。
羅斯福

西奧多羅斯福，亦叫做老羅斯福，美國第26任總統。
富蘭克林羅斯福，亦叫做小羅斯福，老羅斯福嘅堂弟，美國第32任總統。
羅旭瑞

羅旭瑞係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
羅智光

羅智光，GBS，JP（Joshua Law Chi-kong，1957年5月22號—）係前任公務員事務局局長。

簡歷
羅智光喺1980年加入政務職系，曾經喺多個政府決策局同部門服務，包括前市政事務署、前行政立法兩局非官守議員辦事處、前政務總署、香港駐紐約經濟貿易辦事處、前地政工務科同前憲制事務科。佢喺1994年出任首席助理公務員事務司，並喺1996年接任副教育統籌司一職。
回歸後，羅智光出任行政長官私人秘書，之後喺1999年出任貿易署署長（之後改名做工業貿易署署長），2002年獲派駐日內瓦出任中華人民共和國香港特別行政區駐世界貿易組織常設代表，2004年出任環境運輸及工務局常任秘書長（運輸），2007年出任政制及內地事務局常任秘書長，並喺2012年出任保安局常任秘書長。
2017年7月，羅智光出任公務員事務局局長。2020年4月22號畀國務院根據行政長官林鄭月娥嘅提名同建議免去局長職務，由政制及內地事務局原局長聶德權平調接任。
羅明珠

羅明珠（粵拼：lo4 ming4 zyu1；英文：Bonnie Law；1968年9月11號—2016年5月27號），原名羅皓茵，係香港女演員，前開心少女組第一代成員，1984年同另外兩位少女演員李麗珍、林珊珊拍電影《開心鬼》而開始出名，1990年代逐漸淡出娛樂圈。
2016年5月27號，羅明珠因心臟病而過身，終年47歲。
舞廳

舞廳（英文：dance hall）係指一間俾人攞嚟跳舞嘅大型房。舞廳呢家嘢喺皇宮或者大屋嗰度都會有，俾間皇宮或者大屋嘅主人開舞會用嘅。
舞影行動

舞影行動係香港廉政公署喺2003年7月進行嘅反貪污行動，一度拉咗22人，包括英皇娛樂嘅楊受成、無綫電視嘅何麗全、唱片公司前高層陳少寶等人。件事涉及娛樂圈行賄、買獎等醜聞。
2004年，由於廉署喺拘捕過程中程序出錯，令陳少寶喺區域法院被判冇罪，事件大致上變成不了了之，對廉署嘅公信力造成打擊，畀個別傳媒潤係「冇影行動」。
翠瑤苑

翠瑤苑（Tsui Yiu Court）係由香港房屋委員會發展嘅居者有其屋屋苑，喺香港新界葵涌荔景山，近麗瑤邨同埋青山公路葵涌段。屋苑只有一座，喺1981年起好，係香港最早起好嘅居屋屋苑之一。同一般居屋唔同，翠瑤苑所有單位都唔使補地價，而且一律都可以喺公開市場自由轉讓。
翠湖站

翠湖站係香港輕鐵車站，代號490，屬於單程車票第4收費區，為翠湖居同埋週邊地區居民提供服務。

天水圍 - 天慈 - 天湖 - 銀座 - 天榮 - 翠湖 - 頌富- 天富 - 天逸注意：751P綫只係喺平日上晝同下晝繁忙時間提供服務，並喺公眾假期同埋學校假期停止服務。
翠灣邨

翠灣邨係香港嘅一條公共屋邨，由香港房屋委員會發展，喺香港柴灣嘅填海地，近柴灣公園、漁灣邨同埋翠樂邨。 屋邨總共有四幢Y4型樓宇，喺1988年起好。 1999年，房委會用租者置其屋計劃第二期，將翠灣邨部份單位賣畀租戶。
翠河

翠河（River Verdon）係一隻香港賽馬馬匹，1987年喺愛爾蘭出世，曾經喺1990-91、1991-92同1993-94馬季做咗香港馬王。
佢係香港賽馬歷史上，唯一一匹三冠長途馬王，佢喺1993-1994年度馬季，佢先後贏出董事盃、香港金盃、香港冠軍暨遮打盃，而佢亦創下香港賽駒遠征海外嘅先河，佢喺1992年遠征美國，參加國際一級賽雅靈頓百萬金大賽。1994年，翠河亦遠赴澳洲，角逐覺士盾同埋墨爾本盃。在港出賽38次，取得16冠5亞2季佳績，贏得總獎金接近二千萬港紙，唔止係許怡馬房嘅一代鎮倉寶，亦係張奧偉、夏佳理在港名下賽駒當中，成就最高嘅一匹。
2005年6月18號，翠河喺澳洲墨爾本嘅Carbine Thoroughbred Stud Farm去世，佢嘅標本喺2006年12月2號至12月26號期間，擺喺沙田馬場會員席展覽，隨後更被永久安放喺香港賽馬博物館。
聖地亞哥金波斯特拉主教座堂

聖地亞哥金波斯特拉主教座堂係西班牙一座羅馬天主教主教座堂，喺聖地亞哥金波斯特拉，喺1211年起好。相傳耶穌十二門徒之一嘅聖雅各伯安葬喺度。
聖地牙哥加州大學

聖地牙哥加州大學（英文：University of California, San Diego，UCSD）係喺美國加州聖地牙哥嘅一間公立大學。
聖地牙哥－德艾斯特羅省

聖地牙哥－德艾斯特羅省（西班牙文：Provincia de Santiago del Estero）係南美國家阿根廷嘅廿三省之一。
聖地牙哥縣

聖地牙哥縣（英文：San Diego County），又譯做聖迭戈縣，係美國加利福尼亞州一個縣，係全國人口第五多嘅縣，2020年普查人口有3,298,634人，縣城係聖地牙哥。
成個縣面積約莫11,000平方公里（陸地同水域合計）。
聖地亞哥金波斯特拉

聖地亞哥金波斯特拉（西班牙文：Santiago de Compostela）係西班牙西北部加利西亞大區嘅首府。
聖地亞哥金波斯特拉 - Santiago de Compostela
聖地牙哥

聖地牙哥（英文：San Diego，萬國音標：/ˌsændiˈeɪgoʊ/），又譯做聖迭戈，係美國西岸南加州一城。2006年，聖地牙哥係加州第二大城，美國第八大城，人口約莫125萬。聖地牙哥好近墨西哥，有長沙灘，亦有唔少軍事重地。
聖地牙哥·班拿貝球場

聖地牙哥·班拿貝球場（西班牙文：Estadio Santiago Bernabéu，簡稱班拿貝球場）係一座喺西班牙首都馬德里嘅足球場，目前係西甲球會皇家馬德里嘅主場，可以容納大約八萬人，係西班牙第二大，歐洲第四大嘅球場。
班拿貝球場坐落響馬德里查馬丁區卡斯提亞大道，前身係新查馬丁球場（西班牙文：Nuevo Estadio Chamartín）。1944年9月5號，皇家馬德里請嚟建築師文奴·門尼奧士·蒙斯特里奧（Manuel Muñoz Monasterio）、路易·阿勒曼尼·索勒（Luis Alemany Soler）嚟起新球場，同年10月27號開始起。新查馬丁球場最終響1947年12月14號起好，嗰時場地可以容納七萬五千幾個人。1955年，為咗紀念皇馬主席聖地牙哥·班拿貝，所以改名叫「聖地牙哥·班拿貝球場」。後嚟經過一系列嘅翻新同改建，目前球場可以容納81,044位觀眾。
第6屆日本參議院議員通常選舉

第6屆日本參議院議員通常選舉喺1962年7月1號舉行。

內閣
第2次池田內閣。

選舉舉行
1962年7月1號。

選舉人數
127人。
地方選區：76人。
全國選區：51人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：51人。
唔記名投票
選舉資格：夠廿歲嘅男女先可以投票。
選民人數：56,137,295人。
地方選區：26,831,582人。
全國選區：29,305,713人。

其他
候選人：328人。
地方選區：221人。
全國選區：107人。

投票率
地方選區：68.21%（投票人數38,295,222人）。
全國選區：68.22%（投票人數38,290,912人）。

第一次參選就贏咗
有「※」曾經係眾議院議員。
自由民主黨
龜井光
川野三暁
熊谷太三郎
久保勘一
栗原祐幸
源田實
園木登
野知浩之
長穀川仁
日高廣為
藤原あき
二木謙吾
丸茂重貞
森田たま
山崎齊
山下春江※
日本社會黨
稲葉誠一
小林武
佐野芳雄
瀬谷英行
野々山一三
林虎雄※
松本賢一
柳岡秋夫
矢山有作
吉田忠三郎
渡邊勘吉
民主社會黨
高山恒雄
日本共產黨
鈴木市藏
獨立人士
淺井亨
和泉覺
鬼木勝利
小林篤一
澀穀邦彥
鈴木一弘
二宮文造
林鹽
第6屆朝鮮地方選舉

第6屆朝鮮民主主義人民共和國地方選舉喺1972年12月12號舉行。
呢次遲舉選出全國3,185個道、24,784個城市、郡同埋邑嘅人大代表。
同時呢次選舉係同最高人民會議選舉一齊喺同一日舉行。
第6屆斯洛伐克總統選舉

第6屆斯洛伐克總統選舉喺2014年3月15號舉行。

背景
呢次選舉係斯洛伐克獨立以嚟第四次嘅總統普選。做緊總統嘅伊萬·加什帕羅維奇已經做咗兩屆，根據憲法佢唔可以再參選。
2014年1月15號，斯洛伐克國民議會議長帕沃爾·帕什卡確認，有十五個候選人參加呢次總統選舉，創咗總統候選人數嘅紀錄。
喺首輪選舉入面，現任總理、方向黨主席羅伯特·菲喬同慈善家、獨立人士安德烈·基什卡先可以入去第二輪投票。斯洛伐克統計局最終統計結果喺首輪投票入面菲喬贏咗28%嘅選票而排第一。而基什卡就憑住24%嘅選票排第二。而排第三就係攞到21.24%選票嘅另一個獨立人士拉多斯拉夫·普羅哈茲卡。
而呢屆選舉投票率係43.4%，而喺上次2009年選舉入面投票率就係43.63%。按斯洛伐克憲法規定，候選人一定要喺第一輪投票入面攞到超過50%嘅選票，先唔洗搞第二輪投票。由於喺呢屆選舉入面第一輪投票冇人攞到過半數選票，所以喺第一輪選舉入面攞到最多票嘅兩位（菲喬同基什卡）就要喺3月29號進行第二輪投票黎決一勝負。
3月29號，獨立人士安德烈·基什卡喺第二輪投票攞到59.38%嘅選票，贏出呢屆總統選舉。

退出候選人
盧比卡·布拉什科娃（Lubica Blaskova） – 2013年4月7號登記參選，2014年1月9號退出。
彼得·奧蘇斯基（Peter Osuský） –  2013年6月12號登記參選，2014年1月29號退出，自由和團結黨提名另一個普羅哈茲卡做候選人。
第6屆斯里蘭卡總統選舉

第6屆斯里蘭卡總統選舉喺2010年1月26號喺斯里蘭卡舉行。

結果
由現任總統馬欣達·拉賈帕克薩打低咗對手，成功連任做第二次斯里蘭卡總統。
第6屆津巴布韋總統選舉

第6屆津巴布韋總統選舉響2018年9月舉行。

背景
内文：津巴布韋政變風波
2017年11月24號，姆南加古瓦響津巴布韋首席大法官監誓下出任津巴布韋總統，聲言上任後效忠國家，遵守、維護同捍衛憲法同所有法律，反對任何損害國家嘅行為。就職儀式響首都哈拉雷可以容納六萬人嘅體育館舉行，除咗外國領袖、使節、高官同黨派領袖之外，重有大批民眾到場見證，但係前總統穆加貝就冇露面，官方解釋佢需要休息。之後多個軍官同保安官員向姆南加古瓦宣誓效忠，隨後鳴放禮炮，多架戰機亦飛越上空致意。姆南加古瓦以三軍總司令嘅身分檢閱儀仗隊，之後發表演講，話係懷住謙卑嘅態度出任津巴布韋總統，肩負重建國家嘅任務擔任代表所有民眾嘅總統。姆南加古瓦又向宣布辭職嘅穆加貝致謝。不過，姆南加古瓦亦承認穆加貝執政時政府犯咗一啲錯，搞到當地政壇趨向極端，但係佢話國家唔應繼續受到過去束縛，政府會致力重振經濟，創造更多就業機會，重打擊官員貪腐。姆南加古瓦承諾會如期響2018舉行第6屆總統選舉。而根據憲法規定，七十五歲嘅姆南加古瓦將會完成穆加貝剩底嘅任期，直到2018年嘅第6屆總統選舉。
第6屆孟加拉國國會選舉

第6屆孟加拉國國會選舉喺1996年2月15號舉行。
呢次選舉只有孟加拉國民族主義黨參選，其他政黨全部抵制選舉唔參選。

結果
由於只有孟加拉國民族主義黨參選，所以三百席佢全納晒，但係喺投票率只有兩成嘅情況下，反對黨示威行動升級，搞到國會要頒布憲法修正案，成立看守政府等到六月再舉行大選。
第6屆日本眾議院議員總選舉

第6屆日本眾議院議員總選舉喺1898年8月10號舉行。

內閣
第1次大隈重信內閣。

解散
1898年6月10號。

選舉舉行
1898年8月10號。

選舉人數
300人。

選舉制度
小區選舉。
記名投票。
1人選區：214個。
兩人選區：43個。
選舉資格：夠廿五歲同埋每年畀15円以上嘅稅嘅男性先可以投票。
選民人數：502,292。

贏出名單
憲政黨 憲政本黨 國民協會 日吉倶樂部 獨立人士
※神奈川第三選區改咗為東京都第十三選區。
第6屆捷克總統選舉

第6屆捷克總統選舉響2018年1月12到13號舉行，如果冇人攞到過半數選票贏出，就要響1月26到27號舉行第二輪投票。

背景
捷克總統係象徵式元首，行政權力有限，但有權任命部分重要官員，響政府組成上有一定影響力。

澤曼
現任總統，立場親俄反對移民。

德拉霍什
前捷克科學院院長，立場親歐。

第一輪投票
第一輪投票投票率係六十一點八八。
排第一係澤曼攞到最多百分之三十八點六嘅選票，但係過唔到半數選票；排第二係德拉霍什攞到百分之廿六點六嘅選票。

第二輪投票
第二輪投票結果由親俄嘅現任總統澤曼贏出。

第一輪投票
澤曼祝賀德拉霍什，又話準備好同佢響投票前進行公開辯論。
第6屆巴基斯坦下議院選舉

第6屆巴基斯坦下議院選舉喺1993年10月6號舉行。
呢次選舉由巴基斯坦人民黨贏出，貝娜齊爾·布托第二次出任總理。
第6屆朝鮮最高人民會議選舉

第6屆朝鮮最高人民會議選舉喺1977年11月11號舉行。
呢次選舉係以直選嚟選出579個議席。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
喺最近兩屆選舉入面，朝鮮社會民主黨都唔掂水由第二大黨跌到第四大黨，但係喺今次選舉入面朝鮮社會民主黨重新攞返第二大黨嘅地位。

議席數
呢次遲舉因為北韓冇公佈詳細結果，只係知朝鮮勞動黨仍然都係最高人民會議入面最大黨，同埋朝鮮社會民主黨由第四大黨翻返到第二大黨。
聖辛瑪

聖辛瑪（St. Symmachus，又譯聖西瑪克，—514年7月19號）係羅馬天主教第51任教宗，498年到514年在位。
聖道明

聖道明（1170年8月8號—1221年8月6號），又譯聖多明我，係天主教聖人，本身係西班牙神父，開咗道明會。
聖軒公家塾

聖軒公家塾，又叫一體堂，香港家塾之一，俗稱卜卜齋，喺元朗屏山坑尾村，喺清代同治初年起，喺愈喬二公祠側邊，呢間家塾係紀念屏山鄧氏十七世祖鄧聖軒，喺1981年被評為香港二級歷史建築，2010年5月17號確定評级。
堂裏面正樑上面掛咗喺同治十年（1871）嘅牌匾，正面係「誼周一體」，背後係「武魁」，係嘉慶九年（1804）甲子科鄉試中式第十五名舉人鄧瑞泰立。鄧瑞泰係屏山二十世祖，官至大鵬汛副將。係鄧聖軒嘅曾孫。
聖軒公家塾大門對聯：
衣冠承世澤，詩禮振家聲。
聖軒公家塾側門對聯：
文章華國，詩禮傳家。
聖軒公家塾春秋二祭大門對聯：
春祀秋嘗遵萬古聖賢禮樂，
左昭右穆序一宗世代源流。
聖達甦一世

聖達甦一世（St. Damasus I，又譯聖達瑪穌一世，305年—384年12月11號）係羅馬天主教第37任教宗，366年到384年在位。
聖蹟寺

聖蹟寺（英文：Holy Miracles Temple）位於美國加州洛杉磯縣帕薩迪納市，係屬於世界佛教總部嘅寺廟。2017年1月，佛教高僧因海老和尚喺圓寂十幾日後，佢嘅形態面貌變到仲後生過死之前，得到全身金剛不壞肉身舍利成就。呢件事就發生喺聖蹟寺。
聖蹟寺 大雄寶殿
聖蹟寺 觀音聖殿

建築設施
大雄寶殿
大雄寶殿正面供奉咗釋迦牟尼佛佛像同埋藥王菩薩、韋馱菩薩聖像，左邊供奉對比佛像，係聖蹟寺舉辦法會同接待佛弟子嘅地方。
觀音殿
觀音殿喺大雄寶殿右邊，供奉一尊立姿觀世音菩薩聖像同因海長老神異法相。
聖路易斯波托西州

聖路易斯波托西州係墨西哥嘅一個州，喺國土中部，首府聖路易斯波托西。
聖路易迪阿！阿！

聖路易迪阿！阿！（法文：Saint-Louis-du-Ha! Ha!），係一個位於加拿大魁北克東南部嘅教區市鎮（parish municipality），人口有1318人，經濟產業以農業為主，格言係「團結工作」（法文：Solidaire dans le labeur）。

史
聖路易迪阿！阿！堂區係響1860年由天主教傳教士設立。
聖路易迪阿！阿！係北美洲，以至全球唯一一個名入面有2個感嘆號嘅市鎮，關於名嘅來源無一個統一嘅講法。其中一個講法話個名係分為兩個部份，前半部份係法國唯一一位俾人冊封做聖人嘅國王路易九世嘅別稱；而後半部份「阿！阿！」係美洲印第安人嘅詞彙「hescuewaska」，意思係「意想不到嘅事」。當時，呢尐土著嚟到呢一帶，發現呢道嘅坦美斯庫阿達湖好靚，所以將呢道命名為「意想不到嘅事」。

地理
聖路易迪阿！阿！嘅座標係47°40′14″N 68°58′37″W（47.670575645752, -68.976973020472）。呢個鎮面積有110.50平方英里（286.19平方公里），其中102.31平方英里（264.98平方公里）係陸地，8.19平方英里（21.21平方公里）係水域。

人口
聖路易迪阿！阿！響2011年有1,318個居民、530個住戶同385個家庭；響2006年有人口1,348人，比11年下跌咗2.2%。
聖辛利

聖辛利（St. Simplicius，又譯聖辛普利修，—483年3月10號）係羅馬天主教第47任教宗，468年到483年在位。
聖良一世

聖良一世（St. Leo I，400年—461年11月10號）係羅馬天主教第45任教宗，440年到461年在位。
聖良三世

聖良三世（St. Leo III，750年—816年6月12號）係羅馬天主教第96任教宗，795年到816年在位。
聖胡安迪亞哥天主教高中 (德州奧斯汀)

聖胡安迪亞哥天主教高中(SJDCHS) 係一間喺美國德州奧斯汀嘅私立羅馬天主教高中。呢間高中座落喺天主教奧斯汀教區裏面

地點
呢間高中座落喺美國德州奧斯汀嘅Oltorf街同South First街交界嘅地方附近。
聖良二世

聖良二世（St. Leo II，611年—683年6月28號）係羅馬天主教第80任教宗，682年到683年在位。
聖良四世

聖良四世（St. Leo IV，又譯聖利奧四世，790年—855年7月17號）係羅馬天主教第103任教宗，847年到855年在位。